Ammoxenidae

Se systematisk inndeling

Ammoxenidae er en gruppe (familie) av edderkopper som tilhører undergruppen Entelegynae i gruppen Araneomorphae.

 Utseende 
Nokså små, tilsynelatende hårløse edderkopper. Forkroppen er forholdsvis liten, beina ganske tynne. Bakkroppen er stor og rund med svarte og lyse lengdestriper.

 Levevis 
Disse edderkoppene finnes helst på tørre, gjerne sandete steder, for eksempel savanne. Slektene Ammoxenus og Rastellus ser ut til å ha spesialisert seg på å jakte på termitter, og finnes i nærheten av disses tuer, særlig i haugene med oppkastet jord som ligger rundt termittenes tueåpninger. Termittenes aktivitet over bakken er svært ujevn, og når det er mange termitter kan edderkoppen lagre drepte termitter i en silkesekk for å spise dem senere. Blir de forstyrret, stuper disse edderkoppene inn i sanden, de kan grave seg ned svært raskt. Chelicerene er spesielt utformet for graving. Hunnene spinner en koppformet kokong av silke til eggene, denne graves ned.

 Utbredelse 
Familien er en sørlig gruppe som er kjent fra det sørlige Afrika og Australia, med to slekter i hvert område.

 Systematisk inndeling 

 Klasse edderkoppdyr, Arachnida
 Orden edderkopper, Araneae
 Underorden Opisthothelae 
 Gruppe araneomorfe edderkopper, Araneomorphae
 Gruppe Neocribellata
 Gruppe Entelegynae
 Gruppe Dionycha
 Overfamilie Gnaphosoidea
 Familie Ammoxenidae Simon, 1893
 Slekten Ammoxenus Simon, 1893
 Ammoxenus amphalodes Dippenaar & Meyer, 1980 (Sør-Afrika)
 Ammoxenus coccineus Simon, 1893  (Namibia)
 Ammoxenus daedalus Dippenaar & Meyer, 1980 (Sør-Afrika)
 Ammoxenus kalaharicus Benoit, 1972 (Botswana, Sør-Afrika)
 Ammoxenus pentheri Simon, 1896 (Botswana, Sør-Afrika)
 Ammoxenus psammodromus Simon, 1910 (Sørlige Afrika)
 Slekten Austrammo Platnick, 2002
 Austrammo harveyi Platnick, 2002 (Vest-Australia, Sør-Australia)
 Austrammo hirsti Platnick, 2002 (South Australia, Tasmania)
 Austrammo monteithi Platnick, 2002  (østlige Australia)
 Austrammo rossi Platnick, 2002 (Western Australia, Nordterritoriet)
 Slekten Barrowammo Platnick, 2002
 Barrowammo waldockae Platnick, 2002  (Western Australia)
 Slekten Rastellus Platnick & Griffin, 1990
 Rastellus africanus Platnick & Griffin, 1990  (Namibia, Botswana)
 Rastellus deserticola Haddad, 2003 (Sør-Afrika)
 Rastellus florisbad Platnick & Griffin, 1990 (Sør-Afrika)
 Rastellus kariba Platnick & Griffin, 1990 (Zimbabwe)
 Rastellus narubis Platnick & Griffin, 1990 (Namibia)
 Rastellus sabulosus Platnick & Griffin, 1990 (Namibia)
 Rastellus struthio Platnick & Griffin, 1990 (Namibia, Botswana)

 Kilder 
 Spiders as predators of termites 
 Dippenaar-Schoeman, A.S. og Harris, R. (2005) Food storage by an wandering ground spider (Araneae, Ammoxenidae, Ammoxenus). The Journal of Arachnology 33: 850-851. 

 Eksterne lenker 


Kategori:Edderkopper
Kategori:Edderkoppdyr formelt beskrevet i 1893
Kategori:Dyr formelt beskrevet av Eugène Simon